Ego Garnerius Dei gratia Lingonensis episcopus notum facio universis presentibus et futuris quod Alnaudus Fautrels burgensis Divionensis laude et assensu Bonechose uxoris sue dedit Deo et ecclesie Cistercii in elemosinam perpetuam medietatem omnium que possidebat et que acquisiturus erat et per manum nostram de ipsa medietate omnium que habebat abbatem Guidonem et fratres Cistercii investivit. De altera vero residua medietate concessit medietatem uxori sue in vita sua tenendam que siclicet medietas post decessum uxoris sue ad fratres Cistercii revertetur libere et perpetuo possidendam. Reliquam autem partem secunde medietatis ipse Alnaudus ad consilium abbatis et semorum domus Cistercii dabit cui voluerit. Huius rei testes sunt Alnaudus magister domus Dei de Brescum, Stephanus Chassot canonicus Sancti Stephani Divionensis, dominus Symon de Bricum, Pontius cellerarius Cistercii, Audo monachus et Dominicus monachus et Dominicus conversus eiusdem domus. Et ut hoc ratum habeatur et firmum presentem cartam sigilli nostri impressione signavi. Factum est hoc mense decembri anno Dominice Incarnationis Mo Co XCo octavo.